Poésies de Marie de France (Roquefort)/Fable LXXVII
# Poésies de Marie de France (Roquefort)/Fable LXXVII

### FABLE LXXVII.

Ensi avint ke par un an En un bois ot planté de glan, Les Pors i unt mis è chaciez ; Li Tessun s’est acumpaigniez Ensemble od ax a requeunut Que Porc esteit et estre dut. Quant li Porc vindrent en mesun Que faire en vit l’occisiun, Li Taissuns cummence à crier A renoier, et à jurer10 Que Tessons fu ; ses piez mucha Qant od les Pors ù bois ala.

Suvent avient des véziez Qant il cuident estre avenciez, Autres costumes voelent prenre Dunt plusurs funt à ax entenre. Mès quant il sunt aparcéuz Tuz-jurs en sunt plus mescréuz.

* ↑ Le Blaireau.
* ↑ Le Grand d’Aussy, in-8ᵒ, tom. iv, p. 183.
* ↑ Grande abondance de glands.
* ↑ Qu’il les vit tuer.
* ↑ Il cacha ses pieds quand il fut question de retourner dans la forêt avec les porcs.
* ↑ Gens rusés.
* ↑ Or si avint qu’en un esté Ot en un bos de glant plenté.
* ↑ Cha vient sovent à voisiez.
* ↑ Tant c’à plusors font à entendre.
